Cuba

:*Iste articlo ye sobre un estau d'America d'o Norte en a mar Caribe; ta atros usos, se veiga *'Cuba (desambigación)**''.


A **Republica de Cuba** ye un [[país]] d'[[America]] asentato en un [[archipelago]] d'o [[mar d'as Antillas]], tamién conoixiu como [[mar Caribe]], en a confluencia entre o [[golfo de Mexico]] y l'[[Oceano Atlantico]]. A lo norte se troban [[Estaus Unius]] y [[Bahamas]], a l'ueste [[Mexico]], a lo sud as [[Islas Caimán]] y [[Chamaica]] y a lo sud-este [[Haití]], en l'occident d'a isla [[La Española]], que comparte con a [[Republica Dominicana]].

A [[población humana|población]] d'o país ye de 11.308.764 habitants ([[2004]]) en una [[superficie]] de 110.860 [[km²]], con una [[densidat de población]] de 101 hab/km². Ye asinas a segunda [[isla]] mas poblata d'as [[Antillas]], dezaga de [[La Española]].

Politicament, Cuba ye una [[Republica]] dende a suya independencia d'[[Espanya]], reconoixita o [[20 de mayo]] de [[1902]] (encara que a luita por a suya independencia prencipió en [[1868]]), con [[Capital (politica)|capital]] en a ciudat de [[La Habana]], estando l'actual [[Lista de presidents de Cuba|President]] d'o Consello d'Estato [[Miguel Díaz-Canel]]. En a vichent [[Constitución de Cuba]], o suyo articlo 1 define a o país como un ''Estato [[Socialismo|socialista]] de treballadors'', dende a victoria de [[Fidel Castro Ruz]] en a [[Revolución Cubana]] en [[1960]]. L'[[idioma oficial]] de Cuba ye o [[Idioma castellano|castellano]], y a suya [[moneda]] o [[peso cubano]] (encara que tamién bi ha o [[peso cubano convertible]]).

As prencipals ciudaz d'o país son a suya capital, [[La Habana]], con mas de 2 millons d'habitants, [[Santiago de Cuba]], con mas de meyo millón, y [[Camagüey]] y [[Holguín]], ciudaz con una población de mas de 300.000 habitants. Sindembargo, en o país bi ha 11 ciudaz mas con una población superior a los 100.000 habitants.

Encara que en plegar os colonizadors espanyols a Cuba en [[1492]] a población yera formata por [[amerindios]], as [[malautía]]s y a propia colonización facioron desapareixer a mayor parte d'a suya población nativa, que fue substituyida por [[Esclavitut|esclavos]] de [[raza negra]] portiatos dende [[Africa]], estando asinas a población actual d'o país una suma de descendients d'istas razas, amás d'una chicota immigración d'orichen [[asia]]tico vinclata a la presencia [[Colonias d'Espanya|colonizadora espanyola]] en as [[islas Filipinas]].

== Historia ==

Antiga colonia [[Espanya|espanyola]] dende o [[sieglo XVI]], a luita por a [[independencia]] prencipió en [[1868]] y continó mientres tot o [[sieglo XIX]] dica la [[Guerra Hispano-estausunidense|Guerra de Cuba]] de [[1898]] entre [[Espanya]] y os [[Estaus Unius]]. O desencadenant d'a guerra estió lo esclatito d'o [[vaixiello]] [[USS Maine]] d'os Estaus Unius, atracato en o puerto de la Habana, o [[15 de febrero]] de [[1898]]. A prensa estausunidense fació una fuerte presión ta culpar a Espanya d'o esclatito en a nau, declarando Estaus Unius a guerra a Espanya con ixa [[enchaquia]]. O president [[William McKinley]] desichió a immediata retirata espanyola de Cuba, ninviando tropas americanas a la isla.

Dimpués d'a ocupación estausunidense, a isla obtenió a independencia en [[1902]], encara que os Estaus Unius continoron tenendo bel privilechio en Cuba. A revuelta guerrillera ([[Revolución Cubana]]) contra la dictadura de [[Fulgencio Batista]] levó a lo establimiento d'o rechimen revolucionario [[Fidel Castro|castrista]] a partir de [[1959]].

Diversos grupos de terratenients exiliatos en [[Miami]], armatos y entrenatos por o gubierno d'os Estaus Unius y con o refirme d'a [[CIA]], prencipioron una invasión militar sobre a isla o [[17 d'abril]] de [[1961]] en a zona de [[Playa Girón]], estando rapedament redotatos en poquetas horas. Iste feito fació que o gubierno, a lo prencipio nacionalista, de [[Fidel Castro]] declarase o caracter [[socialista]] d'a Revolución Cubana, y que s'intensificasen as relacions de Cuba con a [[URSS]], que podió veyer-se en a dita [[Crisi d'os misils de Cuba]], en [[1962]].

Istos feitos creyoron una situación prebelica entre os gubiernos de Cuba y os Estaus Unius, que s'ha mantenito dica l'actualidat, un [[bloqueyo]] economico, d'alimentos y medicamentos sobre a isla; bloqueyo que ha estato reiteradament denunciato por a [[Organización d'as Nacions Unidas]] y que, manimenos, s'ha visto intensificato dende [[1996]] con l'aprobación d'a [[Lai Helms-Burton]] por parti d'os Estaus Unius.

Iste bloqueyo, acompanyato d'a cayita d'a [[Unión Sovietica]] a prencipios d'os anyos 1990, ha creyato una important crisi economica en a isla, fendo que se desarrollase a metat d'ista decada un movimiento migratorio enta las costas de [[Florida]] protagonizato por os ''[[balseros]]''.

Recientment, o incremento d'os ingresos turisticos y os convenios de colaboración con o gubierno de [[Venezuela]] (desplazamiento de medicos cubanos voluntarios a Venezuela en [[paga]]s por pres preferencials en o petrolio venezolano ta Cuba) han contribuito a una cierta recuperación d'a economía cubana.

== Subdivisions administrativas ==

Cuba se divide, politicament y administrativa, en 14 provincias y un municipio especial. Amás, totas as provincias se dividen en municipios; en total en son 169.




== Cheografía ==

Cuba ye un [[archipelago]] constituito por a mayor [[isla]] d'as [[Antillas]] dita ''isla de Cuba'', a [[isla de la Juventud]] (en [[idioma aragonés|aragonés]] ''"isla d'a Choventut"'', d'antis mas dita ''Isla de Pinos'') y atras 4.195 islas. Ye situata en o mar d'as Antillas, a man d'as costas d'os [[Estaus Unius]] y [[Mexico]].

A isla prencipal de Cuba ye a mas gran en superficie, con 105.006&nbsp;km², y a setena mas gran d'o mundo. A segunda isla mas gran de Cuba ye a isla de la Juventud, a lo suduest, con un aria de nomás 3.056&nbsp;km². A superficie total de Cuba ye de 110.860&nbsp;km².

A lo sud-este bi ha la [[Sierra Maestra]], una cordelera de montanyas a on o punto mas alto se troba en o [[Pico Real de Turquino]], con 2.005 [[metro|m]]. A l'ueste bi ha la [[Sierra de los Órganos]], con una [[Altaria (magnitut fisica)|altaria]] maxima de 800 m. A lo sud se troba la [[Sierra de la Trinidad]], u as montanyas d'Escambray; o punto mas alto en ye de 1.1.50 m. Arredol d'o 75% d'o territorio ye fértil; ya que a mayoría d'a tierra ye arable y accesible dende a mar, Cuba tien una posición unica en o Caribe.

=== Clima ===
O [[clima]] de Cuba ye [[clima tropical|tropical]], mas que mas en a rechión occidental, pero l'aire fredo d'o norte produce una oscilación termica anyal, mas evident en a rechión oriental. L'amplaria cheografica de Cuba y a variedat d'as montanyas, [[sabana]]s, [[paúl]]s, [[placha]]s y selvas tropicals que producen microclimas y diferencias en temperatura, precipitación, fauna y flora. A temperatura meyana ye de 25&nbsp;°C. A precipitación anyal meyana ye de 1.320&nbsp;mm; a temporada de plevias ye de mayo a octubre.

=== Hidrografía ===
Cuba tien mas de 200 ríos, pero nomás dos en son navegables. O [[río Cauto|Cauto]], a lo sud-este d'o país tien una longaria de 343&nbsp;km; o [[río Tao|Tao]] ye mas curto, pero mas cabaludo. O [[Sagua la Grande]], en o centro de Cuba, s'emplega ta producir [[hidroelectrecidat|enerchía hidroelectrica]], asinas como diversos saltos d'augua situatos en diversas rechions d'o territorio.

=== Fauna y flora ===



Belunas d'as especies d'a fauna que destacan en Cuba son os mamifers como os [[Hutia|uties]], diversos [[Chiroptera|quiropteros]], reptils (Cuba poseye una población important de cocodrilos), anfibios (como por eixemplo, belunas d'as especies mas chicotas de ranas d'o mundo), peixes y animals marins. A flora conta con mas de 6.500 especies de plantas de simient, de selvas, de plantas tropicals, de río y [[Árbol fruital|árbols ﻿fruitals]].

En os suelo abundan os insectos que fan proliferar en bellas zonas os mamífers [[insectivoro]]s como l'[[almiquí]]. Amás, bi ha presencia de diversas aus endemicas como lo tocororo, o ''[[Chlorostilbon ricordii]]'' y l**Aratinga euops*. En as paúls i habitan especies caracteristicas d'o país como los [[cocodrilo]]s , *Agelaius assimilis*, *Ferminia cerverai*, *Cyanolimnas cerverai* y o *Bubulcus ibis*.

== Esporte ==
* *Categoría principal*: [[:Categoría:Esporte en Cuba|Esporte en Cuba]].

=== Cuba en os Chuegos Olimpicos ===
*  [[ en os Chuegos Olimpicos]].
* *Categoría principal:'' :Categoría:Cuba en os Chuegos Olimpicos.

Os esportistas de Cuba en os Chuegos Olimpicos son representaus per lo Comité Olimpico Cubano, creyau en l'anyo 1926 y miembro d'o Comité Olimpico Internacional dende l'anyo 1955.  Participó per primeras vegadas en os Chuegos Olimpicos de 1900 y 1904, dimpués a causa d'a inestabilidat politica y economica derivada d'as guerras y la intervención estatounitense no participó mientres los Chuegos de 1908 y 1920, dende alavez os suyos atletas participan de forma continada dica l'actualidat (2025), con as excepcions d'os boicots de 1984 y 1988. En a suya participación en las edicions de Chuegos Olimpicos de Verano o país ha obteniu un total de 244 medallas : 86 d'oro, 70 d'archent y 88 de bronce.

En los Chuegos Olimpicos d'Hibierno no ha participau en garra edición dica l'actualidat (2025).

## Referencias

## Vinclos externos

* / Pachina web oficial d'o Gubierno de Cuba.